《渡嘉陵江宿什邡驿》
宋代·袁说友

山程十日不见江，前日初逢黎渡水。
牵车又到渠江畔，漾漾翻波意尤美。
今朝嘉陵江水宽，危峰大石更巑岏。
棹儿艇子呼晚渡，亦刜钲鼓推标竿。
渡头枫绿蔷薇密，我宿山南雍城侧。
细思青史什邡侯，君恩何似嗟来食。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。